
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 904 


17 Ιουλίου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός αποζημίωσης των πληγέντων από τις 
πλημμύρες της 5ης και 6ης Δεκεμβρίου 2000 σε πε¬ 
ριοχές του Νομού Χανιών. 1 

Καθορισμός αποδοχών του Ειδικού Επιστημονικού 

Προσωπικού της Επιτροπής Ανταγωνισμού. 2 

Απόφαση κυκλοφορίας συσκευασιών (οΐόυπι) με κέρ¬ 
ματα ευρώ των 12 χωρών της ζώνης του ευρώ. 3 

Διάθεση συσκευασιών (αΐόυπι) με κέρματα ευρώ των 

12 χωρών της ζώνης του ευρώ. 4 

Σύσταση και Κίνηση Λογαριασμού της Γενικής Γραμ- 

ματείας Εμπορίου. 5 

Πολιτογράφηση των αλλογενών αλλοδαπών ΟΜΟΙΡΙ- 
ΔΟΥ ΤΑΤΙΑΝΑΣ - ΒΑΡΒΑΡΑΣ συζ. ΙΩΑΝΝΗ κ.λ.π... 6 

Πολιτογράφηση των Ομογενών Αλλοδαπών ΘΕΟΔΩ- 

ΡΙΔΗ ΣΤΕΦΑΝΟΥ του ΘΕΟΔΩΡΟΥ, κ.λπ. 7 

Ανακαθορισμός ύψους επιχορήγησης του Ερευνητι¬ 
κού Ακαδημαϊκού Ινστιτούτου Τεχνολογίας Υπολο¬ 
γιστών (Ε.Α.Ι.Τ.Υ.). 8 

Άδεια κατοχής Β' θέσης στην Ελίζα Παναγιωτάτου.... 9 

Τροποποίηση της 1182/89 απόφασης της Επιτροπής 
Τιμών Εισοδημάτων. 10 


ΑΠΟΦΑΣΕΙ Σ 

Αριθ. Β. 1417 (1) 

Καθορισμός αποζημίωσης των πληγέντων από τις πλημ¬ 
μύρες της 5ης και 6ης Δεκεμβρίου 2000 σε περιοχές 
του Νομού Χανίων. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΝΑΠΤΥΞΗΣ - 
ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη : 

1. Τις διατάξεις του άρθρου 36 του Ν. 2459/97 (ΦΕΚ 
17/τ.Α'18.2.97) κατάργηση φορολογικών απαλλαγών και 
άλλες διατάξεις. 

2. Τις διατάξεις του Ν.1558/85 (ΦΕΚ 137/τ.Α'/1985) 
«Κυβέρνηση και Κυβερνητικά Όργανα» όπως αυτός 
τροποποιήθηκε και συμπληρώθηκε με το Ν. 2081/92 
(ΦΕΚ Α' 154). 


3. Το άρθρο 22 του Ν. 2362/95(ΦΕΚ247/τ.Α'/27.11.1995) 
«Περί Κώδικος Δημοσίου Λογιστικού». 

4. Τη κοινή Απόφαση του Υπουργού Εθν. Οικονομίας, 
και Υφυπουργών Εσωτερικών, Δημ. Διοίκησης και Αποκέ¬ 
ντρωσης, Οικονομικών και ΠΕΧΩΔΕ 2414/Α 32/6.7.2001 
με την οποία οριοθετούνται περιοχές του Νομού Χανίων 
που επλήγησαν από τις πλημμύρες της 5ης και 6ης Δε¬ 
κεμβρίου 2000. 

5. Το με 1745/15.2.2001 έγγραφο της Νομαρχιακής Αυ¬ 
τοδιοίκησης Χανίων. 

6. Την ανάγκη υποβοήθησης των επιχειρήσεων που εί¬ 
ναι εγκατεστημένες και λειτουργούν σε περιοχές του Νο¬ 
μού Χανίων και υπέστησαν ζημίες από τις πλημμύρες της 
5ης και 6ης Δεκεμβρίου 2000, αποφασίζουμε: 

Άρθρο 1 

1. Παρέχεται επιχορήγηση για την αντιμετώπιση των ζη¬ 
μιών που προκλήθηκαν από τις πλημμύρες της 5ης και 6ης 
Δεκεμβρίου 2000 σε περιοχές του Νομού Χανίων οι οποίες 
έχουν οριοθετηθεί με την ΚΥΑ 2414/Α 32/6.7.2000 του 
Υπουργού Εθνικής Οικονομίας και Υφυπουργών Εσωτερι¬ 
κών, Δημόσιας Διοίκησης και Αποκέντρωσης, Οικονομικών 
και ΠΕΧΩΔΕ σε βιομηχανικές και βιοτεχνικές μονάδες, 
εμπορικά καταστήματα, αγροτικές εκμεταλλεύσεις, άλλες 
επιχειρήσεις και μη κερδοσκοπικού χαρακτήρα φορείς. 

Η επιχορήγηση παρέχεται για την αντιμετώπιση ζημιών 
που αφορούν σε κτιριακές εγκαταστάσεις, μηχανολογικό 
εξοπλισμό, πρώτες ύλες, εμπορεύματα και φορτηγά αυ¬ 
τοκίνητα δημόσιας και ιδιωτικής χρήσης τα οποία κατα- 
γράφησαν από την αρμόδια Επιτροπή ως ολοσχερώς κα¬ 
τεστραμμένα από τις πλημμύρες. 

2. Η επιχορήγηση συνίσταται σε δωρεάν χρηματική ενί¬ 
σχυση του Δημοσίου και είναι ίση με το 30% του συνόλου 
της κατά περίπτωση εκτιμηθείσας, από την αρμόδια Νο¬ 
μαρχιακή Επιτροπή εντοπισμού, καταγραφής και αποτί¬ 
μησης ζημιών από τις πλημμύρες, ζημίας. 

3. Η επιχορήγηση καταβάλλεται στους δικαιούχους 
απευθείας από τον Ελληνικό Οργανισμό Μικρομεσαίων 
Επιχειρήσεων και Χειροτεχνίας (ΕΟΜΜΕΧ), μετά από 
προσκόμιση βεβαίωσης της αρμόδιας Νομαρχίας στην 
οποία εμφανίζεται το συνολικό ύψος των ζημιών. 

4. Η βεβαίωση αυτή παρέχεται από την αρμόδια Υπηρε¬ 
σία της Νομαρχίας, ή σε περίπτωση δευτεροβάθμιας Επι¬ 
τροπής από την Περιφέρεια, με βάση τις ζημιές που κατέ¬ 
γραψαν οι αρμόδιες επιτροπές. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 2 

Η δαπάνη που προκαλείται από τις διατάξεις της πα¬ 
ρούσας απόφασης, ανέρχεται στο ποσό των 104.000 ευ¬ 
ρώ περίπου και θα βαρύνει τον Προϋπολογισμό των Δη¬ 
μοσίων Επενδύσεων (ΣΑΕ 027/5 του 2002). 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 10 Ιουλίου 2002 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ 

ΟΙΚΟΝΟΜΙΚΩΝ ΑΝΑΠΤΥΞΗΣ 

Ν. ΧΡΙΣΤΟΔΟΥΛΑΚΗΣ Α. ΤΣΟΧΑΤΖΟΠΟΥΛΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΔΗΜΟΣΙΩΝ ΕΡΓΩΝ 

Β. ΠΑΠΑΝΔΡΕΟΥ 

-♦- 

Αριθ. 2/34654/0022 (2) 

Καθορισμός αποδοχών του Ειδικού Επιστημονικού 
Προσωπικού της Επιτροπής Ανταγωνισμού. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΝΑΠΤΥΞΗΣ 

Έχοντας υπόψη: 

1. Τις διατάξεις του άρθρου 19 παρ. 2 του Ν. 1876/90 
«Ελεύθερες συλλογικές διαπραγματεύσεις και άλλες δια¬ 
τάξεις» (ΦΕΚ27/Α'). 

2. Τις διατάξεις του Ν. 1558/1985 (ΦΕΚ 137/Α) «Κυβέρ¬ 
νηση και Κυβερνητικά Όργανα», όπωςτροποποιήθηκε και 
συμπληρώθηκε από το νόμο 2081/1992 (ΦΕΚ 89/Α). 

3. Τις διατάξεις του άρθρου 40 του Ν. 849/78 «περί παρο¬ 
χής κινήτρων δια την ενίσχυση της Περιφερειακής και Οι¬ 
κονομικής Ανάπτυξης της χώρας» (ΦΕΚ 232 Α') όπως συ¬ 
μπληρώθηκε με τις διατάξεις του άρθρου του Ν. 2129/93. 

4. Τις διατάξεις του άρθρου 19 του Ν. 2190/1994 «Σύ¬ 
σταση ανεξάρτητης αρχής για την επιλογή προσωπικού 
και ρύθμιση θεμάτων διοίκησης» όπως αντικαταστάθηκε 
και ισχύει. 

5. Τις διατάξεις του Ν. 703/77 «περί ελέγχου μονοπωλίων 
και ολιγοπωλίων και προστασίας του ελεύθερου ανταγωνι¬ 
σμού», όπως τροποποιήθηκε και συμπληρώθηκε με το Ν. 
2296/95 (ΦΕΚ 43 Α'), το Ν. 2741/1999 (ΦΕΚ 199 Α'), το Ν. 
2837/2000 (ΦΕΚ 178 Α') και το Ν. 2941/2001 (ΦΕΚ201/Α'). 

6. Τις διατάξεις του Π.Δ.20/1996 (ΦΕΚ 14/Α') Οργανι¬ 
σμός της Γραμματείας της Επιτροπής Ανταγωνισμού». 

7. Τις διατάξεις της υπ’ αριθ.963/01 (ΦΕΚ361/Β') κοινή 
υπουργική απόφαση «Κανονισμός Λειτουργίας και Δια¬ 
χείρισης της Επιτροπής Ανταγωνισμού». 

8. Την 1039386/441/Α0006/21.4.2000 κοινή απόφαση 
του Πρωθυπουργού και του Υπουργού Οικονομικών 
«Ανάθεση αρμοδιοτήτων του Υπουργού Οικονομικών 
στους Υφυπουργούς» (ΦΕΚ571/Β'). 

9. Την 2061915/6754/0022/24.9.98 κοινή απόφαση 
υπουργών (ΦΕΚ 1022/Β ) «Καθορισμός αποδοχών του 
προσωπικού με σύμβαση εργασίας ιδιωτικού δικαίου της 
παρ. 2του άρθρου 33του Ν. 2190/94». 

10. Το γεγονός ότι συντρέχει περίπτωση αδυναμίας 
υπογραφής Συλλογικής Σύμβασης Εργασίας, για το προ¬ 
σωπικό αυτό. 

11. Το γεγονός ότι από τις διατάξεις της παρούσας από¬ 
φασης προκαλείται δαπάνη για το έτος 2002, που ανέρ¬ 
χεται στο ποσό των εκατό χιλιάδων Ευρώ (100.000 €) και 


η οποία θα βαρύνει τον προϋπολογισμό της Επιτροπής 
Ανταγωνισμού, αποφασίζουμε: 

1. Καθορίζουμε τις μηνιαίες αποδοχές του Ειδικού Επι¬ 
στημονικού Προσωπικού της Επιτροπής Ανταγωνισμού 
με σχέση εργασίας Ιδιωτικού Δικαίου αορίστου χρόνου, 
στο ποσό των χιλίων εκατόν εβδομήντα Ευρώ (1.170 €). 

2. Επίσης χορηγούνται: 

α) Το επίδομα οικογενειακών βαρών σύμφωνα με τις 
διατάξεις του άρθρου 12 του Ν. 2470/97. 

Β) Οι εκάστοτε ποσοστιαίες αυξήσεις των Δημοσίων 
Υπαλλήλων από 1.1.2003 και εφεξής: 

2. Η ισχύς της απόφασης αυτής αρχίζει από 1.1.2002. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 9 Ιουλίου 2002 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ 

ΟΙΚΟΝΟΜΙΚΩΝ ΑΝΑΠΤΥΞΗΣ 

Γ. ΦΛΩΡΙΔΗΣ Α. ΤΣΟΧΑΤΖΟΠΟΥΛΟΣ 

-♦- 

Αριθ.Οικ. 2/35491/0025 (3) 

Απόφαση κυκλοφορίας συσκευασιών (αΙόυπι) με κέρμα¬ 
τα ευρώ των 12 χωρών της ζώνης του ευρώ. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

ΚΑΙ Ο ΥΠΟΔΙΟΙΚΗΤΗΣ ΤΗΣ ΤΡΑΠΕΖΑΣ 
ΤΗΣ ΕΛΛΑΔΟΣ 

Έχοντας υπόψη τις διατάξεις: 

1. Των άρθρων 2 και 8 παρ. 6του Ν. 2948/2001 «Κυκλο¬ 
φορία τραπεζογραμματίων και κερμάτων ευρώ και φορο¬ 
λογικές ρυθμίσεις για την εισαγωγή του ευρώ». 

2. Του άρθρου 2 παρ. 5 του Ν. 1266/82 «Όργανα ασκή- 
σεωςτης νομισματικής, πιστωτικής και συναλλαγματικής 
πολιτικής και άλλες διατάξεις» (ΦΕΚ Α 81). 

3. Του Ν.Δ. 488/74 «Περί κυρώσεωςτης μεταξύ του Ελ¬ 
ληνικού Δημοσίου και της Τράπεζας της Ελλάδος υπο- 
γραφείσης την 21 η Ιουνίου 1973 Συμβάσεως δι’ ής ρυθμί¬ 
ζονται τα της κοπής μεταλλικών κερμάτων του Δημοσίου 
και άλλων διατάξεων» (ΦΕΚ Α' 203). 

4. Την 1100383/130/Α0006/31.1.2001 κοινή απόφαση 
του Πρωθυπουργού και Υπουργού Οικονομικών «Ανάθε¬ 
ση αρμοδιοτήτων στους Υφυπουργούς Οικονομικών» 
(ΦΕΚ Β' 1485), αποφασίζουμε: 

Εγκρίνουμε την έκδοση συσκευασιών των 12 σειρών 
κερμάτων ευρώ των αντίστοιχων χωρών της ζώνης του 
ευρώ. Μέγιστο όριο κυκλοφορίας ορίζεται η ποσότητα 
των πέντε χιλιάδων (5.000) συσκευασιών με άμεση διάθε¬ 
ση δύο χιλιάδων (2.000) εξ’ αυτών και των υπολοίπων 
τριών χιλιάδων (3.000) βάσει προεγγραφών ανάλογα με 
τη ζήτηση. 

Οι παραπάνω συσκευασίες είναι αΐάυπι δερματόδετα με 
διαφανή εσώφυλλα για τις 12 σειρές των κερμάτων ευρώ 
και ένθετη σελίδα όπου αναφέρονται τα τεχνικά χαρακτη¬ 
ριστικά αυτών. 

Στην σελίδα αυτή αναγράφεται το παρακάτω κείμενο: 

«Το Υπουργείο Οικονομίας και Οικονομικών με την ευ¬ 
καιρία εισαγωγής του ΕΥΡΩ στην κυκλοφορία προέβη 
στην έκδοση της παρούσης ειδικής συλλεκτικής σειράς 
που περιλαμβάνει τα κέρματα ευρώ των 12 χωρών της 
ΟΝΕ». 







ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 9 Ιουλίου 2002 
ΥΦΥΠ. οικονομίας Ο Υποδιοικητής της 

και οικονομικών Τράπεζας της Ελλάδος 

Γ. ΦΛΩΡΙΔΗΣ Ν. ΠΑΛΑΙΟΚΡΑΣΑΣ 

-♦- 

Αρίθ.Οικ. 2/38251/0025 (4) 

Διάθεση συσκευασιών (αΐόυτη) με κέρματα 
ευρώ των 12 χωρών της ζώνης του ευρώ. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη τις διατάξεις: 

1. Του Ν. 2948/2001 «Κυκλοφορία τραπεζογραμματίων 
και κερμάτων ευρώ και φορολογικές ρυθμίσεις για την ει¬ 
σαγωγή του ευρώ». 

2. Του Ν.Δ. 488/74 «Περί κυρώσεωςτης μεταξύ του Ελ¬ 
ληνικού Δημοσίου και της Τράπεζας της Ελλάδος υπο- 
γραφείσηςτην21η Ιουνίου 1973 Συμβάσεωςδι’ής ρυθμί¬ 
ζονται τα της κοπής μεταλλικών κερμάτων του Δημοσίου 
και άλλων διατάξεων» (ΦΕΚ Α' 203). 

3. Την κοινή απόφαση 2/35491/0025/9.7.2002 του 
Υπουργού Οικονομίας και Οικονομικών και του Διοικητή 
της Τ ράπεζας της Ελλάδος, για την έκδοση συσκευασιών 
- αΙόυπι με κέρματα ευρώ των 12 χωρώντης ζώνης του ευ¬ 
ρώ. 

4. Την 1100383/130/Α0006/31.1.2001 κοινή απόφαση 
του Πρωθυπουργού και Υπουργού Οικονομικών «Ανάθε¬ 
ση αρμοδιοτήτων στους Υφυπουργούς Οικονομικών» 
(ΦΕΚ Β' 1485), αποφασίζουμε: 

1. Εξουσιοδοτούμε την Τράπεζα της Ελλάδος να διαθέ¬ 
τει στο κοινό (μέσω του Κεντρικού Καταστήματος και των 
Υποκαταστημάτων της) 5.000 συσκευασίες (αΐόυτη) των 
12 σετ κερμάτων ευρώ των αντίστοιχων χωρώντης ζώνης 
του ευρώ. 

2. Τα παραπάνω αΙόυπι είναι δερματόδετα με διαφανή 
εσώφυλλα για τα 12 σετ των κερμάτων ευρώ και ένθετη 
σελίδα όπου αναφέρονται τα τεχνικά χαρακτηριστικά αυ¬ 
τών. 

3. Ως ημερομηνία έναρξης της διάθεσης αυτών ορίζεται 
η 29.7.2002 με την εξής διαδικασία: 

α) τα 2.000 ετοιμοπαράδοτα αΐόυπι θα διατεθούν με την 
άμεση καταβολή από τους ενδιαφερομένους του αντιτί¬ 
μου αυτών και την επίδειξη της αστυνομικής τους ταυτό¬ 
τητας μέχρις εξαντλήσεως της εν λόγω ποσότητος, 

β) η δε υπολειπόμενη ποσότητα των 3.000 αΙόυπι θα δια¬ 
τεθεί στη συνέχεια με προεγγραφές που θα διαρκέσουν 
μέχρι την κάλυψη αυτής. 

4. Η τιμή διάθεσής τους ορίζεται σε 160 ευρώ ανά συ- 
σκευασία (με Φ. Π. Α.), η δε διάθεσή τους στο εξωτερικό θα 
γίνεται με την εισαγωγή του αντιτίμου αυτών σε συν/γμα 
πλέον των εξόδων αποστολής. 

5. Επιτρέπεται η διάθεση μέχρι δύο συσκευασιών κατ’ 
άτομο στο εσωτερικό και εξωτερικό για όσους το επιθυ¬ 
μούν. Για μεγαλύτερο αριθμό συσκευασιών θα ζητείται 
από τους ενδιαφερομένους η έγκριση της Δ/νσης 25ης 
Κίνησης Κεφαλαίων, Εγγυήσεων, Δανείων και Αξιών του 
Γ.Λ.Κ. 


6. Τα έσοδα από την πώληση των ανωτέρω αΐόυτη απο¬ 
τελούν έσοδο του Ελληνικού Δημοσίου και θα κατατίθε¬ 
νται στον λογαριασμό Νο 2341031611 «Ε.Δ. - Προϊόν από 
την κυκλοφορία ειδικών σειρών κερμάτων ευρώ των χω¬ 
ρώντης ΟΝΕ» που τηρείται στην Τράπεζα της Ελλάδος. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 9 Ιουλίου 2002 

Ο ΥΦΥΠΟΥΡΓΟΣ 

Γ. ΦΛΩΡΙΔΗΣ 
-♦- 

Αριθ. 2/23171 /Β0041 (5) 

Σύσταση και Κίνηση Λογαριασμού της 
Γ ενικής Γ ραμματείας Εμπορίου. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη; 

1. Τις διατάξεις: 

α) των άρθρων 60, 61 & 62 του Ν. 2362/95 περί «Δημο¬ 
σίου Λογιστικού Ελέγχου των Δαπανών του Κράτους» και 
άλλες Διατάξεις (Α. 247). 

β) του Ν. 2771/99 (ΦΕΚ280/Α/16.12.99) «Περί ειδικών 
λογαριασμών και άλλες διατάξεις» (Α.280). 

γ) του άρθρου 29 του Ν. 1558/85 (Α 137) που προστέ¬ 
θηκε με το άρθρο 27 του Ν. 2081/92 (Α154) και τροποποι¬ 
ήθηκε με το άρθρο 1 παρ. 2του Ν. 2469/97(Α38). 

δ) του Π.Δ. 81/2002 «Συγχώνευση των Υπουργείων 
Εθνικής Οικονομίας και Οικονομικών» στο Υπουργείο Οι¬ 
κονομίας & Οικονομικών (Α.57). 

2. Την 1100383/1330/Α0006/31.10.2001 Απόφαση του 
Πρωθυπουργού και Υπουργού Οικονομικών «Περί καθο¬ 
ρισμού αρμοδιοτήτων των Υφυπουργών Οικονομικών». 

3. Το Β/2/811/16.4.2002 έγγραφο της Γενικής Γραμμα¬ 
τείας Εμπορίου σχετικά με τη σύσταση λογαριασμού 
στην Τράπεζα της Ελλάδος, στον οποίο θα κατατίθενται 
τα τέλη που θα εισπράττει η χώρα μας για την κατάθεση 
κάθε διεθνούς σήματος με ισχύ στην Ελλάδα. 

4. Το Ν. 2783/2000 «Κύρωσητου Πρωτοκόλλου σχετικά 
με τη Συμφωνία της Μαδρίτης που αφορά τη διεθνή κα- 
ταχώρηση σημάτων» (Β31). 

5. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

1. Τη σύσταση στην Τράπεζα της Ελλάδος (κεντρικό κα¬ 
τάστημα) υπό το πρωτοβάθμιο λογαριασμό 4071 ενός 
δευτεροβάθμιου λογαριασμού σε ΕΥΡΩ, με την ονομασία 
«ΕΔ Απολήψεις από το Διεθνές Γ ραφείο για τη διεθνή κα- 
ταχώρηση σημάτων». 

2. Καθορίζουμε την κίνηση του λογαριασμού ως ακο¬ 
λούθως: 

• Ο λογαριασμός θα πιστώνεται με τα έσοδα που θα ει¬ 
σπράττει η χώρα μας από το Διεθνές Γ ραφείο του Παγκό¬ 
σμιου Οργανισμού Διανοητικής Ιδιοκτησίας που εδρεύει 
στη Γενεύη, και αφορούν την κατάθεση κάθε διεθνούς 
σήματος με ισχύ στην Ελλάδα. 

• Το προϊόν του λογαριασμού αυτού, με εντολή της 41ης 
Διεύθυνσης του Γ.Λ.Κ, θα μεταφέρεται με ανάλογη χρέωσή 
του σε πίστωση του λογαριασμού του Δημοσίου 23/200537 
«Έσοδα από Ε/Ε (Τακτικού Προϋπολογισμού)» και στη με¬ 
ρίδα του Ταμείου Υπολόγου Συμψηφισμών. 




12264 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


• Ο Υπόλογος Συμψηφισμών, μετά την αναγγελία της 
Τράπεζας της Ελλάδος για τη μεταφορά του ποσού στον 
παραπάνω λογαριασμό του Δημοσίου, θα εμφανίζει αυτό 
στα έσοδα του Κρατικού Προϋπολογισμού ΚΑΕ 4219 
«Διάφορες ή έκτακτες Απολήψεις απάτην Ε.Ε» και θα ενη¬ 
μερώνει τη Δ20 Προϋπολογισμού για την εγγραφή σε 
ύψος πίστωσης του Προϋπολογισμού του Υπ. Οικονομι¬ 
κών ειδικό φορέα 140 (Γενική Γραμματεία Εμπορίου) και 
ΚΑΕ 5357 «Δαπάνες καταχώρησης Διεθνών Σημάτων 
σύμφωνα με το Ν. 2783/2000». 

• Η Τράπεζα της Ελλάδος θα αναγγέλλει το ταχύτερο 
δυνατόν στην 41η Διεύθυνση Δημοσιονομικών Σχέσεων 
με την Ευρωπαϊκή Ένωση και στη Γενική Γραμματεία 
Εμπορίου κάθε ενεργούμενη πίστωση του εν λόγω λογα¬ 
ριασμού με τα σχετικά πληροφοριακά στοιχεία. 

• Κάθε μήνα, η Τράπεζα της Ελλάδος θα στέλνει αντί¬ 
γραφα κίνησηςτου λογαριασμού στη Διεύθυνση 41η Δη¬ 
μοσιονομικών Σχέσεων με την Ευρωπαϊκή Ένωση, στη Δι¬ 
εύθυνση 24η Λογαριασμών Δημοσίου τμήμα Γ και στη Δι¬ 
εύθυνση 20η Προϋπολογισμού του ΥΠΟΙΚ. 

• Το διαχειριστικό όργανο του λογαριασμού συντάσσει 
κάθε χρόνο Προϋπολογισμό και Απολογισμό του Ειδικού 
αυτού Λογαριασμού, οι οποίοι συνυποβάλλονται προς 
έλεγχο και αξιολόγηση στο Υπουργείο Οικονομίας και Οι¬ 
κονομικών (Γενικό Λογιστήριο του Κράτους) ταυτόχρονα 
με τον προϋπολογισμό του φορέα που εποπτεύει τον Ει¬ 
δικό Λογαριασμό. Η μη έγκαιρη υποβολή Προϋπολογι¬ 
σμού και Απολογισμού εντός των προθεσμιών που θέτει 
το Γενικό Λογιστήριο του Κράτους αναστέλλει αυτομά¬ 
τως τη λειτουργία του λογαριασμού. Ο Προϋπολογισμός 
και ο Απολογισμός συντάσσονται σύμφωνα με τις σχετι¬ 
κές εγκυκλίους του Γ.Λ.Κ και υπόκεινται στους προβλε- 
πόμενους Δημοσιονομικούς ελέγχους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Ιουλίου 2002 

Ο ΥΦΥΠΟΥΡΓΟΣ 

ΓΕΩΡΓΙΟΣ ΦΛΩΡΙΔΗΣ 
-♦- 

( 6 ) 

Πολιτογράφηση των αλλογενών αλλοδαπών ΟΜΟΙΡΙ- 
ΔΟΥΤΑΤΙΑΝΑΣ - ΒΑΡΒΑΡΑΣ συζ. ΙΩΑΝΝΗ κ.λπ. 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

1. Με την Φ. 9367/8435/2.7.2002 απόφαση του Υφυ¬ 
πουργού Εσωτερικών Δημ. Διοίκησης & Αποκέντρωσης, 
γίνεται δεκτή η από 21.5.1991 αίτηση πολιτογράφησης 
της αλλογενούς αλλοδαπής ΟΜΟΙΡΙΔΟΥ ΤΑΤΙΑΝΑΣ - 
ΒΑΡΒΑΡΑΣ συζ. ΙΩΑΝΝΗ, για την απόκτηση της Ελληνι¬ 
κής Ιθαγένειας. 

2. Με την Φ. 20438/33821 /01 /1.5.2002 απόφαση του Υφυ¬ 
πουργού Εσωτερικών Δημόσιας Διοίκησης & Αποκέντρω¬ 
σης, γίνεται δεκτή η από 12.11.1987 αίτηση πολιτογράφι- 
σης του αλλογενούς αλλοδαπού ΑΜΠΕΝΤ ΡΙΖΚΑΛΛΑ του 
ΙΣΚΑΝΤΑΡ, για την απόκτηση της Ελληνικής Ιθαγένειας. 

3. Με την Φ. 23576/12174/28.5.2002 απόφαση του Υφυ¬ 
πουργού Εσωτερικών Δημόσιας Διοίκησης & Αποκέντρω¬ 
σης, γίνεται δεκτή η από 24.5.1999 αίτηση πολιτογράφι- 
σηςτης αλλογενούς αλλοδαπής ΚΑΖΑΤΣΕΝΚΟ ΣΒΕΤΛΑ- 


ΝΑτου ΒΛΑΝΤΙΜΗΡ ΓΚΟΥΛΙΑΝΤΣ, για την απόκτηση της 
Ελληνικής Ιθαγένειας. 

4. Με την Φ. 28298/7065/26.4.2002 απόφαση του Υφυ¬ 
πουργού Εσωτερικών Δημόσιας Διοίκησης & Αποκέντρω¬ 
σης, γίνεται δεκτή η από 9.12.1992 αίτηση πολιτογράφι- 
σης της αλλογενούς αλλοδαπής ΚΩΝΣΤΑΝΤΟΠΟΥΛΟΥ 
ΛΩΡΗ - ΡΟΖΑ συζ. Παναγιώτη, για την απόκτηση της Ελ¬ 
ληνικής Ιθαγένειας. 

5. Με την Φ. 38671/12931/2.7.2002 απόφαση του Υφυ¬ 
πουργού Εσωτερικών Δημόσιας Διοίκησης & Αποκέντρω¬ 
σης α) γίνεται δεκτή η από 21.4.1994 αίτηση πολιτογρά- 
φισηςτου αλλογενούς αλλοδαπού ΧΑΦΕΖΤΑΡΕΚ- ΘΕΟ¬ 
ΔΩΡΟΥ του ΧΑΛΙΑ, για την απόκτηση της Ελληνικής 
Ιθαγένειας και β) εγκρίθηκε η αλλαγή του κυρίου ονόμα¬ 
τος του από «ΤΑΡΕΚ- ΘΕΟΔΩΡΟΣ» σε «ΘΕΟΔΩΡΟΣ». 

6. Με την Φ. 40555/8238/2.7.2002 απόφαση του Υφυπουρ¬ 
γού Εσωτερικών Δημόσιας Διοίκησης & Αποκέντρωσης, γίνε¬ 
ται δεκτή η από 22.7.1994 αίτηση πολιτογράφισηςτου αλλο¬ 
γενούς αλλοδαπού ΝΑΝΙΤΖΑΝΙΑΝ ΒΑΓΚΑΝ - ΑΛΕΞΑΝΔΡΟΥ 
του ΑΚΟΠ, για την απόκπηση της Ελληνικής Ιθαγένειας. 

7. Με την Φ. 41654/31670/01/2.7.2002 απόφαση του 
Υφυπουργού Εσωτερικών Δημόσιας Διοίκησης & Αποκέ¬ 
ντρωσης, γίνεται δεκτή η από 11.11.1994 αίτηση πολιτο- 
γράφισηςτου αλλογενούς αλλοδαπού ΑΛΙΞΑΝΤΡΕΣΚΟΥ 
ΚΑΤΑΛΙΝ του ΚΟΝΣΤΑΝΤΙΝ, για την απόκτηση της Ελλη¬ 
νικής Ιθαγένειας. 

8. Με την Φ. 42158/11755/2.7.2002 απόφαση του Υφυ¬ 
πουργού Εσωτερικών Δημόσιας Διοίκησης & Αποκέντρω¬ 
σης, γίνεται δεκτή η από 12.12.1994 αίτηση πολιτογρά¬ 
φησης της αλλογενούς αλλοδαπής ΞΙΕ ΞΙΟΥΧΟΥΑ του 
ΦΟΥΜΙΝΓΚ, για την απόκτηση της Ελληνικής ιθαγένειας. 

9. Με την Φ. 43378/7210/1.5.2002 απόφαση του Υφυ¬ 
πουργού Εσωτερικών Δημόσιας Διοίκησης & Αποκέντρω¬ 
σης, γίνεται δεκτή η από 28.2.1995 αίτηση πολιτογράφη¬ 
σης του αλλογενούς αλλοδαπού ΧΑΜΟΥΙ ΓΕΩΡΓΙΟΥ του 
ΕΛΙΑ Σ, για την απόκτηση της Ελληνικής ιθαγένειας. 

10. Με την Φ. 48477/7140/2.7.2002 απόφαση του Υφυ¬ 
πουργού Εσωτερικών Δημόσιας Διοίκησης & Αποκέντρω¬ 
σης, γίνεται δεκτή η από 20.7.1995 αίτηση πολιτογράφη- 
σηςτης αλλογενούς αλλοδαπής ΦΥΤΡΟΛΑΚΗ ΜΙΧΑΕΛΑ - 
ΝΤΙΑΝΑ συζ. Γεωργίου, για την απόκτηση της Ελληνικής 
ιθαγένειας. 

11. Με την Φ. 50486/8422/2.7.2002 απόφαση του Υφυ¬ 
πουργού Εσωτερικών Δημόσιας Διοίκησης & Αποκέντρω¬ 
σης, α) γίνεται δεκτή η από 30.4.1996 αίτηση πολιτογρά¬ 
φησης της αλλογενούς αλλοδαπής ΚΑΤΑ ΜΑΛΓΚΟΡΖΑ- 
ΤΑ ΕΛΖΜΠΙΕΤΑ του ΕΟΥΓΚΕΝΙΟΥΣ ΑΝΤΑΜ, για την 
απόκτηση της Ελληνικής ιθαγένειας και β) εγκρίθηκε 
η αλλαγή του κ. ονόματος της από «ΜΑΛΓΚΟΡΖΑΤΑ 
ΕΛΖΜ ΠΙΕΤΑ» σε «ΜΑΡΓΑΡΙΤΑ». 

12. Με την Φ. 55804/7928/20.5.2002 απόφαση του Υφυ¬ 
πουργού Εσωτερικών Δημόσιας Διοίκησης & Αποκέντρω¬ 
σης, α) γίνεται δεκτή η από 12.2.1997 αίτηση πολιτογρά¬ 
φησης του αλλογενούς αλλοδαπού ΓΡΗΓΟΡΙΑΝ ΜΓΚΕΡ 
του ΑΛΜΠΕΡΤ, για την απόκτηση της Ελληνικής ιθαγένει¬ 
ας και β) εγκρίθηκε η αλλαγή του κ. ονόματος του από 
«ΜΓΚΕΡ» σε «ΜΙΧΑΗΛ». 

13. Με την Φ. 58674/4292/25.2.2002 απόφαση του Υφυ¬ 
πουργού Εσωτερικών Δημόσιας Διοίκησης & Αποκέντρω¬ 
σης, γίνεται δεκτή η από 21.8.1997 αίτηση πολιτογράφησης 
της αλλογενούς αλλοδαπής ΚΝΕΧΕΡ - ΚΟΥΡΓΙΕΡΑΚΗ ΑΝ- 
ΝΑΜΑΡΙΑ - ΕΛΣΕ του ΑΛΦΡΕΤ - ΑΟΥΓΚΟΥΣΤ ΧΕΝΝΕΗ, για 
την απόκτηση της Ελληνικής ιθαγένειας. 

14. Με την Φ. 59910/7701/20.5.2002 απόφαση του Υφυ¬ 
πουργού Εσωτερικών Δημόσιας Διοίκησης & Αποκέντρω¬ 
σης, γίνεται δεκτή η από 22.10.1997 αίτηση πολιτογρά¬ 
φησης της αλλογενούς αλλοδαπής ΚΑΤΟΥΤΗΣ ΜΑΡΙΝΑΣ 
του ΣΤΑΣΗΣ, για την απόκτηση της Ελληνικής ιθαγένειας. 

15. Με την Φ. 62134/7444/2.7.2002 απόφαση του Υφυ¬ 
πουργού Εσωτερικών Δημόσιας Διοίκησης & Αποκέντρω¬ 
σης, έγινε δεκτή η από 9.3.1998 αίτηση πολιτογράφησης 
της αλλογενούς αλλοδαπής ΝΤΑΝΓΚ ΚΙΜ - ΘΟΥΙ του ΒΑΝ 
- ΘΟΥ, για την απόκτηση της Ελληνικής ιθαγένειας. 

16. Με την Φ. 62293/8249/2.7.2002 απόφαση του Υφυ¬ 
πουργού Εσωτερικών Δημόσιας Διοίκησης & Αποκέντρω¬ 
σης, έγινε δεκτή η από 20.2.1998 αίτηση πολιτογράφη- 
σηςτης αλλογενούς αλλοδαπής ΝΟΥΝΙΕΖ ΜΕΝΑ ΜΙΡΙΑΜ 
ΛΟΥΣΙΑ του ΜΑΝΟΥΕΛ ΑΝΤΟΝΙΟ, για την απόκτηση της 
Ελληνικής ιθαγένειας. 

17. Με την Φ. 63968/7853/2.7.2002 απόφαση του Υφυ¬ 
πουργού Εσωτερικών Δημόσιας Διοίκησης & Αποκέντρω¬ 
σης, γίνεται δεκτή η από 3.6.1998 αίτηση πολιτογράφησης 
της αλλογενούς αλλοδαπής ΝΤΟΛΓΚΙΧ ΕΥΓΕΝΙΑΣ του 
ΓΚΕΝΑΝΤΙ, για την απόκτηση της Ελληνικής ιθαγένειας. 

18. Με την Φ. 65116/7537/18.4.2002 απόφαση του Υφυ¬ 
πουργού Εσωτερικών Δημόσιας Διοίκησης & Αποκέντρω¬ 
σης, γίνεται δεκτή η από 17.8.1998 αίτηση πολιτογράφη- 
σηςτης αλλογενούς αλλοδαπής ΝΟΒΙΚΟΒΑ ΕΛΕΝΗΣτου 
ΑΝΑΤΟΛΙ, για την απόκτηση της Ελληνικής ιθαγένειας. 

19. Με την Φ. 66776/9981/2.7.2002 απόφαση του Υφυ¬ 
πουργού Εσωτερικών Δημόσιας Διοίκησης & Αποκέντρω¬ 
σης, γίνεται δεκτή η από 2.11.1998 αίτηση πολιτογράφη¬ 
σης της αλλογενούς αλλοδαπής ΚΑΤΣΙΒΕΛΟΥ ΝΑΤΑΛΙΑ 
συζ. Σπυρίδων, για την απόκτηση της Ελληνικής ιθαγένει¬ 
ας. 

20. ΜετηνΦ. 71419/7003/17.5.2002 απόφαση του Υφυ¬ 
πουργού Εσωτερικών Δημόσιας Διοίκησης & Αποκέντρω¬ 
σης, γίνεται δεκτή η από 26.1.1999 αίτηση πολιτογράφη¬ 
σης της αλλογενούς αλλοδαπής ΚΑΡΑΕΒΑ ΦΑΤΙΜΑ του 
ΖΕΛΙΜΧΑΝ, για την απόκτηση της Ελληνικής ιθαγένειας. 

21. ΜετηνΦ. 73250/7780/17.5.2002 απόφαση του Υφυ¬ 
πουργού Εσωτερικών Δημόσιας Διοίκησης & Αποκέντρω¬ 
σης, γίνεται δεκτή η από 16.3.1999 αίτηση πολιτογράφη¬ 
σης της αλλογενούς αλλοδαπής ΝΤΑΒΤΙΑΝ ΓΚΑΓΙΑΝΕ - 
ΑΛΕΞΑΝΔΡΑΣ του ΣΕΙΡΑΝ, για την απόκτηση της Ελληνι¬ 
κής ιθαγένειας. 

22. Με την Φ. 77101/7576/2.7.2002 απόφαση του Υφυ¬ 
πουργού Εσωτερικών Δημόσιας Διοίκησης & Αποκέντρω¬ 
σης, γίνεται δεκτή η από 15.12.1999 αίτηση πολιτογρά¬ 
φησης της αλλογενούς αλλοδαπής ΒΛΑΧΟΥΤΣΟΥ ΧΟΥΑ- 
ΝΑ συζ. Αριστοτέλη, για την απόκτηση της Ελληνικής 
ιθαγένειας. 

23. Με την Φ. 79301/8067/2.7.2002 απόφαση του Υφυ¬ 
πουργού Εσωτερικών Δημόσιας Διοίκησης & Αποκέντρω¬ 
σης, γίνεται δεκτή η από 25.2.2000 αίτηση πολιτογράφη¬ 
σης της αλλογενούς αλλοδαπής ΧΟΛΓΚΙΝ ΡΟΝΤΡΙΓΚΕΖ 
ΡΟΖΑ του ΙΛΑΡΙΟ, για την απόκτηση της Ελληνικής ιθα¬ 
γένειας. 

24. Με την Φ. 87795/11311/19.4.2002 απόφαση του 
Υφυπουργού Εσωτερικών Δημόσιας Διοίκησης & Αποκέ¬ 
ντρωσης, γίνεται δεκτή η από 21.6.2000 αίτηση πολιτο¬ 
γράφησης της αλλογενούς αλλοδαπής ΓΚΟΝΖΑΛΕΣ ΣΟ- 
ΝΙΑ του ΜΙΓΚΕΛ, για την απόκτηση της Ελληνικής ιθαγέ¬ 
νειας. 

Ο ΥΦΥΠΟΥΡΓΟΣ 

Λ. Π ΑΠΑΛΗ ΜΑΣ 


(7) 

Πολιτογράφηση των Ομογενών Αλλοδαπών 
ΘΕΟΔΩΡΙΔΗ ΣΤΕΦΑΝΟΥ του ΘΕΟΔΩΡΟΥ, κλπ. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Με την Φ. 33654/7512/22.5.2002 απόφαση του Υφυ¬ 
πουργού Εσωτερικών Δημ. Διοικ. & Αποκ/σης γίνεται δε¬ 
κτή η από 15.2.2001 αίτηση πολιτογράφησης του ομογε¬ 
νούς αλλοδαπού (ΘΕΟΔΩΡΙΔΗ ΣΤΕΦΑΝΟΥ του ΘΕΟΔΩ¬ 
ΡΟΥ, για την απόκτηση της Ελληνικής Ιθαγένειας. 

Με την Φ44450/11096/2.7.2002 απόφαση του Υφυ¬ 
πουργού Εσωτερικών Δημ.Διοικ. & Αποκ/σης γίνεται δε¬ 
κτή η από 26.4.1990 αίτηση πολιτογράφησης του ομογε¬ 
νούς αλλοδαπού ΛΟΥΚΑ ΑΡΓΥΡΗ του ΑΡΙΣΤΟΔΗΜΟΥ, 
για την απόκτηση της Ελληνικής Ιθαγένειας. 

ΜετηνΦ.60635/5963/2.7.2002 απόφαση του Υφυπουρ¬ 
γού Εσωτερικών Δημ.Διοικ. & Αποκ/σης γίνεται δεκτή η 
από 12.12.1997 αίτηση πολιτογράφησης της ομογενούς 
αλλοδαπής ΣΟΦΟΓΙΑΝΝΗ ΜΑΡΟΥΛΑΣ συζ. ΕΥΘΥΜΙΟΥ, 
για την απόκτηση της Ελληνικής Ιθαγένειας. 

Με την Φ.73552/3149/27.5.2002 απόφαση του Υφυ¬ 
πουργού Εσωτερικών Δημ.Διοικ. &Αποκ/ση γίνεται δεκτή 
η από 15.9.1999 αίτηση πολιτογράφησης του ομογενούς 
αλλοδαπού ΣΤΕΦΑΝΟΥ ΑΘΑΝΑΣΙΟΥ του ΣΩΤΗΡΙΟΥ, για 
την απόκτηση της Ελληνικής Ιθαγένειας. 

Με την Φ. 90293/11313/26.4.2002 απόφαση του Υφυ¬ 
πουργού Εσωτερικών Δημ. Διοικ. & Αποκ/σης γίνεται 
δεκτή η από 16.10.2000 αίτηση πολιτογράφησης του 
ομογενούς αλλοδαπού ΜΙΛΤΙΑΔΟΥΣ ΑΡΙΣΤΟΥ του ΧΑ¬ 
ΡΑΛΑΜΠΟΥ, για την απόκτηση της Ελληνικής Ιθαγέ¬ 
νειας. 

Ο ΥΦΥΠΟΥΡΓΟΣ 

Λ. Π ΑΠΑΛΗ ΜΑΣ 
-♦- 

Αριθ. Φ.1/Α/627/72323ΙΒ (8) 

Ανακαθορισμός ύψους επιχορήγησης του Ερευνητικού 
Ακαδημαϊκού Ινστιτούτου Τεχνολογίας Υπολογιστών 
(Ε.Α.Ι.Τ.Υ.). 

ΟΙ ΥΠΟΥΡΓΟΙ ΟΙΚΟΝΟΜΙΑΣ ΚΑΙ 
ΟΙΚΟΝΟΜΙΚΩΝ - ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξειςτου άρθρου 2 αρ. 4του Ν. 2909/2001 (ΦΕΚ 
90 Α'). 

2. Τις διατάξειςτου Ν. 1558/85 « Κυβέρνηση και Κυβερ¬ 
νητικά Όργανα». 

3. Την 1100383/1330/Α0006/31.10.2001 απόφαση του 
Πρωθυπουργού και του Υπ. Οικονομικών «ανάθεση αρ¬ 
μοδιοτήτων στους Υφυπουργούς Οικονομικών». 

4. Το γεγονός ότι με την παρούσα απόφαση προκαλεί- 
ται δαπάνη σε βάρος του Κρατικού Προϋπολογισμού 
ύψους 1.168.000,00 € στον ΚΑΕ2519τουΦ. 19-110. 

5. Την 2/19195731.5.2002 απόφαση του ΓΛΚ, αποφασί¬ 
ζουμε: 

Ανακαθορίζουμε για το οικονομικό έτος 2002 την επιχο¬ 
ρήγηση του « Ερευνητικού Ακαδημαϊκού Ινστιτούτου Τε¬ 
χνολογίας Υπολογιστών (Ε.Α.Ι.Τ.Υ.) «στο ποσό του ενός 
εκατομμυρίου εκατόν εξήντα οκτώ χιλιάδων ευρώ 
(1.168.000,00 €) σε βάρος του ΚΑΕ 2519 του Ειδ. Φορέα 
19-110, όπως αυτά προσδιορίζονται κάθε φορά, με τα 




12266 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


οριζόμενα στις σχετικές αποφάσεις του Υπ. Οικονομικών 
ποσοστά διάθεσης. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 10 Ιουλίου 2002 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΦΛΩΡΙΔΗΣ ΠΕΤΡΟΣ ΕΥΘΥΜΙΟΥ 
-♦- 

Αριθ. Φ.124/9/64951/Β2 (9) 

Άδεια κατοχής Β' θέσης στην Ελίζα Παναγιωτάτου. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Του άρθρου 13παρ.9τουΝ. 1268/82 «Γιατη δομή και 
τη λειτουργία των Ανωτάτων Εκπαιδευτικών Ιδρυμάτων» 
όπως συμπληρώθηκε με την παρ. 6 του άρθρου 48 του Ν. 
1404/83. 

2. Το 459/2.11.83 Π.Δ. (ΦΕΚ 157/29.11.83 τ.Α'). 

3. Το 129/10.4.1991 Π.Δ. (ΦΕΚ52/11.4.91 τ.Α'). 

4. Τα 14874/632/6/87, 11527/507/10.5.88 έγγραφα του 
Ελεγκτικού Συνεδρίου. 

5. Τις διατάξεις του άρθρου 9 παρ. 3 του Ν. 1835/89 
(ΦΕΚ 76/14.3.89 τ.Α'). 

6. Το 14660/20.6.2002έγγραφο του Ε.Μ. Πολυτεχνείου. 

7. Τις διατάξεις του άρθρου 28 παρ. 10 του Ν. 2083/ΦΕΚ 
159/21.9.92 τ.Β'. 

8. Την ΣΤ5/16/22.2.98 (ΦΕΚ 284 τ.Β'/24.3.98) απόφαση 
του Υπουργού Εθνικής Παιδείας και Θρησκευμάτων εκ¬ 
χώρησης δικαιώματος υπογραφής «Με εντολή Υπουρ¬ 
γού» στον Ειδικό Γραμματέατου ΥΠ.Ε.Π.Θ.» 

9. Το άρθρο 3 παρ. 4 του Ν. 2530/97 (ΦΕΚ 
218/τ.Α'/23.10.97). 

10. Την από 15.5.2002 απόφαση του Τμήματος Αρ/νων 
Μηχανικώντου Ε.Μ.Π. 

11. Την από 31.5.2002 απόφαση της Παν/κής Συγκλή¬ 
του του Ε.Μ.Π. 

12. Την Φ. 124/6/Β2/3079/24.8.99/ΦΕΚ 1735 τ. Β'/15.9.99 
απόφασή μας, αποφασίζουμε: 

Παρέχουμε την άδεια στην (Ελίζα Παναγιωτάτου,) κα- 
θηγήτρια μερικής απασχόλησης του τμήματος Αρχιτε¬ 
κτόνων Μηχανικώντου Ε.Μ. Πολυτεχνείου, προκειμένου 
να κατέχει και τη θέση της Διευθύντριας στο Εθνικό Κέ¬ 
ντρο Κοινωνικών Ερευνών (Ε.Κ.Κ.Ε.) από 12.7.2002. 

Η άδεια ισχύει από την ημέρα ανάληψης των καθηκό¬ 
ντων της δεύτερης θέσης ή την έναρξη της δεύτερης 
απασχόλησης, εφόσον είχε προηγηθεί η υποβολή αίτη¬ 
σης χορήγησης της σχετικής άδειας, αλλιώς από την ημέ¬ 
ρα υποβολής της αίτησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Ιουλίου 2002 
Με εντολή Υπουργού 
Ο Ειδικός Γραμματέας 
ΔΙΟΝΥΣΗΣ ΚΛΑΔΗΣ 


Αριθ. Απόφασης 484 (10) 

Τροποποίηση της 1182/89 απόφασης της Επιτροπής 
Τιμών Εισοδημάτων. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Του άρθρου 22 παρ. 3περίπτ. γ'του Ν. 999/79 (Α' 280). 

β) Του ΝΔ 131/74 περί παροχής οικονομικών ενισχύσε¬ 
ων εις την γεωργικήν, κτηνοτροφικήν, δασικήν και αλιευ¬ 
τική παραγωγή (Α' 320) όπως τροποποιήθηκε και συ¬ 
μπληρώθηκε με τους Ν. 1409/83 (Α' 199), 2538/97 (Α'242) 
και 2512/97 (Α'138). 

γ) Της παρ. 10 του άρθρου 39 του Ν. 2065/92, «Ανα¬ 
μόρφωση της άμεσης φορολογίας και άλλες διατάξεις» 
(Α' 113). 

δ) Του άρθρου 29Ατου Ν. 1558/1985 «Κυβέρνηση και 
Κυβερνητικά όργανα» (Α' 137), όπως το άρθρο αυτό προ¬ 
στέθηκε μετο άρθρο 27του Ν. 2081/1992 Ρύθμιση του θε¬ 
σμού των Επιμελητηρίων, τροποποίηση διατάξεωντου Ν. 
1712/1987 για τον εκσυγχρονισμό των επαγγελματικών 
οργανώσεων των εμπόρων, βιοτεχνών και λοιπών επαγ- 
γελματιών και άλλες διατάξεις (Α' 154) και τροποποιήθη¬ 
κε με την παρ. 29 του άρθρου 1 του Ν. 2469/1997 Περιο¬ 
ρισμός και βελτίωση της αποτελεσματικότητας των κρα¬ 
τικών δαπανών και άλλες διατάξεις (Α' 38). 

2. Τον Καν. (ΕΚ) 1493/99 του Συμβουλίου «για την κοινή 
οργάνωση της αμπελοοινικής αγοράς». 

3. Τον Καν. (ΕΚ) 2932/86 του Συμβουλίου «για την κα¬ 
τάρτιση Κοινοτικού Αμπελουργικού Μητρώου», όπως 
τροποποιήθηκε τελευταία από τον Καν. (ΕΚ) 1631/98 του 
Συμβουλίου. 

4. Τον Καν. 649/87 της Επιτροπής «για τις λεπτομέρειες 
εφαρμογής σχετικά με την κατάρτιση του κοινοτικού 
αμπελουργικού μητρώου». 

5. Την 1182/3.10.89 απόφαση της Επιτροπής Τιμών και 
Εισοδημάτων όπως τροποποιήθηκε τελευταία με την 
298/16.1.1998 Κοινή απόφαση των Υπουργών Γεωργίας 
και Οικονομικών. 

6. Την ΣΑΕ 082/2 του Π.ΔΈ 2002 στην οποία έχει προ- 
ταθείτο έργο «Κατάρτιση του Κοινοτικού Αμπελουργικού 
Μητρώου (τ.ε.7582019)» με Κ.Α 1986ΣΕ08220000 (π.κ. 
8682036). 

7. Τα 279818/30.10.95, 249763/5.3.97 και 369220/ 
12.1.1998 έγγραφα του Υπ. Γεωργίας, προς την Θοπιπιίε- 
είοη στα οποία επισυνάπτονται προγράμματα ολοκλήρω- 
σηςτης κατάρτισηςτου Αμπελουργικού Μητρώου καιτου 
Συστήματος Γεωγραφικών Πληροφοριών Ελαιοκομικού 
Τομέα (πρώην Ελαιοκομικό Μητρώο) καθώς και τα αριθμ. 
8706/22.2.1996, 38585/7.10.1997 και 15973/14.4.98 έγ¬ 
γραφα της Επιτροπής της ΕΈ. με τα οποία γνωστοποιεί¬ 
ται στο Υπ. Γ εωργίας η σύμφωνη γνώμη της για τον συνο¬ 
λικό προϋπολογισμό των εργασιών της Α' και Β' Φάσης 
αυτών αντίστοιχα. 

8. Την 367727/16.6.1999 απόφαση του Υπουργού Γε¬ 
ωργίας «Για τις λεπτομέρειες εφαρμογής για την κατάρ¬ 
τιση του Κοινοτικού Αμπελουργικού Μητρώου». 

9. Την 1100383/1330/Α0006/31.10.2001 Απόφαση του 
Πρωθυπουργού και Υπουργού Οικονομίας και Οικονομι¬ 
κών για τον καθορισμό αρμοδιοτήτων στους Υφυπουρ¬ 
γούς Φωτιάδη και Φλωρίδη. 

10. Την έγγραφη εισήγηση του Υπουργείου Γεωργίας 
σχετικά μετο ανωτέρω θέμα, αποφασίζουμε: 

Τροποποιούμε την 1182/3.10.89 απόφαση της Επιτρο¬ 
πής Τιμών και Εισοδημάτων, όπως τροποποιήθηκε τελευ¬ 
ταία με την 298/16.1.1998 απόφαση των Υπουργών Γεωρ- 
γίας και Οικονομικών, ως εξής: 

1. Το πρώτο εδάφιο της παραγράφου 1 αντικαθίσταται 
από το ακόλουθο κείμενο: 

Εγκρίνεται η εφαρμογή του προγράμματος κατάρτισης 
του Κοινοτικού Αμπελουργικού Μητρώου και η ολοκλή¬ 
ρωση των προβλεπόμενων εργασιών των Α' και Β' Φάσε¬ 
ων αυτού σύμφωνα με τα εγκεκριμένα προγράμματα στα 
πλαίσια των Κοινοτικών Κανονισμών, το αργότερο μέχρι 
31/12/2003. 

2. Η παράγραφος 2 αντικαθίσταται από το ακόλουθο 
κείμενο: 

Το συνολικό κόστος του προγράμματος αυτού ανέρχε¬ 
ται σε 10.633 χιλ. Ευρώ. Η κοινοτική συμμετοχή επί των 
πραγματοποιηθεισών δαπανών μέχρι 31.12.2000 ύψους 
2.429 χιλ. Ευρώ ανέρχεται σε 50%. Οι προϋπολογιζόμε- 
νες δαπάνες για τις εργασίες ολοκλήρωσης του έργου 
από 1.1.2001 ύψους 8.204 χιλ. Ευρώ βαρύνουν το Ελληνι¬ 


κό Δημόσιο κατά 100%. Στο κόστος αυτό περιλαμβάνο¬ 
νται και οι δαπάνες για τις εργασίες που είναι κοινές και 
για τα δύο Μητρώα σε αναλογία 2/9 για το αμπελουργικό 
μητρώο. 

3. Στην παράγραφο 3 προστίθεται το εδάφιο ως εξής: 

Από το έτος 2002 η παραπάνω δαπάνη θα βαρύνει τις 

ετήσιες πιστώσεις του Π.Δ.Ε. αρμοδιότητας του Υπουρ¬ 
γείου Γεωργίας και ειδικότερα την ΣΑΕ 082/2 στην οποία 
περιλαμβάνεται το έργο Κατάρτιση του Κοινοτικού Αμπε¬ 
λουργικού Μητρώου (τ.ε. 7582019) με Κ.Α. 

1986ΣΕ08220000 (π.κ. 8682036). 

4. Κατά τα λοιπά ισχύει η 1182/89 απόφαση της ΕΤΕ 
όπως τροποποιήθηκε με τις 156/94 και 298/98 αποφάσεις 
των Υπουργών Γ εωργίας και Οικονομικών. 

Η παραπάνω απόφαση να δημοσιευθεί στην Εφημερίδα 
της Κυβερνήσεως. 

Αθήνα, 8 Ιουλίου 2002 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΓΕΩΡΓΙΑΣ 

Γ. ΦΛΩΡΙΔΗΣ Γ. ΔΡΥΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 *ΤΕΙΕΧ 223211 ΥΡΕΤ ΟΒ * ΡΑΧ 010 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙΐρ: νννννν.βί.9Γ 

θ-ΙΤΙ3ίΙ: \Λ/θ0ΐΤΙ33ΐθΓ @ ΘΪ-9Γ 


ΠΛΗΡΟΦΟΡΙΕΣ ΔΗΜΟΣΙΕΥΜΑΤΩΝ Φ.Ε.Κ.: Τηλ. 1464 

Πληροφορίες Α.Ε. - Ε.Π.Ε. και λοιπών Φ.Ε.Κ.: 010 527 9000 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 

(0310)423 956 

010 4135 228 
(0610) 638 109 -110 
(06510) 87215 
(05310) 22 858 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(0410)597449 
(06610) 89 127/89 120 
(0810) 396 223 

(02510) 46 888/47 533 


_ ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

Σε έντυπη μορφή: 

• Για τα ΦΕΚ από 1 μέχρι 40 σελίδες 1 θιιγο. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θυΐΌ για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



Ευκο 



Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γοιτι για δημοσιεύματα μετά το 1994 καθορίζεται σε 30 θυτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙηΙθιτΊθΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


ΘΙΙΓΟ 

ΘΙΙΓΟ 

ΘΙΙΓΟ 

ΘΙΙΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' καιΔ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 θογο ανα έτος παλαιοτητας και κατα τεύχος 




* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΓΠθΙ, με την καταβολή των αντίστοιχων 
ποσών συνδρομής και ΤΑΠ ΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































